Ένωση Καλαθοσφαιρικών Σωματείων Κεντρικής Μακεδονίας

Η Ε.ΚΑ.Σ.ΚΕ.Μ. (ακρωνύμιο της «Ένωσης Καλαθοσφαιρικών Σωματείων Κεντρικής Μακεδονίας») αποτελεί μια από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Η πρώτη μορφή του οργάνου αυτού, υπό την ονομασία Τοπική Επιτροπή Ε.Ο.Κ. Κεντροδυτικής Μακεδονίας, με έδρα τη Βέροια, διοργάνωσε το πρώτο της επίσημο Πρωτάθλημα την περίοδο 1967-68 με τη συμμετοχή τεσσάρων σωματείων. Το 1980 εγκρίθηκε η λειτουργία της Ένωσης Καλαθοσφαιρικών Σωματείων Κεντρικής & Δυτικής Μακεδονίας (Ε.ΚΑ.Σ.ΚΕ.ΔΥ.Μ.). Η δημιουργία της σημερινής Ένωσης προγραμματίστηκε το 1988 μετά την απόφαση της Ε.Ο.Κ. να διαιρεθεί η Ε.ΚΑ.Σ.ΚΕ.ΔΥ.Μ. σε δύο ενώσεις: μία για την Κεντρική Μακεδονία (Ε.ΚΑ.Σ.ΚΕ.Μ.) με έδρα τη Βέροια και μία για τη Δυτική Μακεδονία (Ε.ΚΑ.Σ.ΔΥ.Μ.) με έδρα την Κοζάνη. Στη δικαιοδοσία της σημερινής Ένωσης ανήκουν τα καλαθοσφαιρικά σωματεία των Νομών Ημαθίας, Κιλκίς, Πέλλας και Πιερίας.

Διοργανώσεις 
Η Ένωση διοργανώνει τα παρακάτω Πρωταθλήματα: 
Ανδρών (Α', Β')
Γυναικών (Α')
Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων, Παίδων και παλαιότερα Παμπαίδων και Παγκορασίδων.

Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται στον πρώτο όμιλο νότου της Γ' Εθνικής Κατηγορίας Ανδρών, ενώ οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Βορείου Ελλάδος.

Αθλητικά Σωματεία

Πρωταθλήτριες ομάδες

Παραπομπές

Εξωτερικοί σύνδεσμοι 
 Ε.ΚΑ.Σ.ΚΕ.M., επίσημος ιστότοπος.